Datum: 12/05/2025
Broj: 094/25

**PRAVILNIK
O KORIŠTENJU I NAJMU
KONFERENCIJSKE SALE**

# UVOD

Ovaj pravilnik uređuje uvjete i postupak korištenja i najma konferencijske sale smještene u poslovnom inkubatoru, s ciljem omogućavanja efikasnog i produktivnog korištenja prostora za sve korisnike, bilo za poslovne sastanke, edukacije, radionice, ili druge profesionalne događaje. Konferencijska sala je modernog dizajna, opremljena vrhunskom tehničkom opremom koja omogućava organizaciju različitih vrsta događanja. Sala je pogodna za sastanke, seminare, obuku, prezentacije i druge profesionalne aktivnosti.

Sadržaj i usluge dostupne korisnicima:

* Konferencijski stol sa 16+ mjesta (mogućnost razdavajanja stolova na dva zasebna stola sa po 8 stolica)
* Smart TV
* Projektor Acer sa samostoećim platnom
* Besplatan WiFi internet
* Besplatan parking
* Relax zona za kafe pauzu
* Čajna kuhinja

# OPĆI UVJETI KORIŠTENJA KONFERENCIJSKE SALE I KUĆNI RED

Kućni red i pravila ponašanja u konferencijskoj sali Razvojne agencije Zavidovići su:

- Uvijek se ophodite s poštovanjem prema kolegama, poslovnim partnerima i gostima Agencije.

- Čuvajte čistoću i urednost prostorija koje koristite. Nakon upotrebe zajedničkih prostorija obavezno ih vratite u stanje u kojem su bile prije vašeg korištenja.

- Korisnici su dužni koristiti resurse Agencije odgovorno i u skladu s njihovom namjenom.

- Čuvajte povjerljive informacije i dokumente drugih korisnika prostora.

- Koristite parking mjesta i pazite da ne ometate druge korisnike prostora.

- Postavljanje reklama dozvoljeno je samo uz prethodno odobrenje Agencije.

- Upoznajte se s procedurama postupanja u slučaju požara, evakuacije ili drugih hitnih situacija.

- Svi uposlenici i inkubirani poslovni subjekti dužni su poštovati sigurnosna pravila i procedure kako bi osigurali sigurnost sebe i drugih.

- Pri napuštanju prostorija obavezno isključite električne uređaje i zatvorite prozore i vrata.

- Pratite upute nadležnih osoba u slučaju opasnosti ili evakuacije.

- Svi korisnici dužni su pridržavati se pravila i postupaka zaštite od požara.

- Svi korisnici obavezni su poštivati pravila o zaštiti na radu kako bi se osiguralo sigurno okruženje.

- Korisnici prostora dužni su se pridržavati pravila pristojnog ponašanja i da poštuju privatnost drugih korisnika.

- Besplatan WiFi pristup je dostupan u konferencijskoj sali. Molimo korisnike da se pridržavaju pravila o korištenju interneta i da ne vrše aktivnosti koje bi mogle ugroziti sigurnost ili funkcionalnost mreže.

- Nepoštivanje kućnog reda može rezultirati disciplinskim mjerama uključujući gubitak prava na korištenje prostora Agencije.

- Korisnik se obavezuje poštivati pravila odlaganja otpada te isti savjesno odlagati vodeći računa da spriječi širenje istog.

- Zabranjeno je pušenje u svim prostorijama Poslovnog inkubatora i korištenje otvorenog plamena.

- Zabranjeno je korištenje resursa za osobne svrhe.

- Zabranjeno je ometanje drugih korisnika galamom, glasnom muzikom ili nedoličnim ponašanjem.

- Zabranjeno je držanje ili uvođenje kućnih ljubimaca i drugih životinja.

- Zabranjeno je koristiti prostore nenamjenski.

# BESPLATNO KORIŠTENJE SALE

Besplatno korištenje konferencijske sale omogućeno je sljedećim korisnicima:

* **Start-up preduzeća u procesu inkubacije** u poslovnom inkubatoru, koja žele organizirati poslovne sastanke.
* **Preduzeća koja posluju u poslovnom inkubatoru**, a koriste prostor za organizaciju poslovnih sastanaka.
* **Korisnici Coworking kancelarije** u poslovnom inkubatoru koji žele organizirati poslovne sastanke.

Besplatno korištenje sale za gore navedene korisnike odnosi se isključivo na poslovne sastanke, a sve druge vrste korištenja podliježu naplati u skladu s cjenovnikom. Korištenje sale dozvoljeno je ukoliko korisnik ne krši kućni red i pravila korištenja.

# KOMERCIJALNO KORIŠTENJE SALE

Konferencijsku salu mogu koristiti sva pravna i fizička lica, pod uvjetima i pravilima navedenim u ovom pravilniku. Komercijalni korisnici dužni su platiti najam prostora u skladu s važećim cijenama i uvjetima ugovora o najmu.

# NAJAM I NAPLATA

Procedura najma konferencijske sale započinje narudžbenicom, koja može biti usmjena, telefonska, putem maila i pošte.

Korisniku će se odobriti korištenje konferencijeske sale ukoliko ne krši kućni red i pravila korištenja i nema neplaćenih dugovanja izvan valute prema agenciji. Korisniku se neće dozvoliti korištenje konferencijske sale i jednostrano će se raskiniti ugovor o najmu ukoliko planira provesti aktivnosti koje nisu u skladu sa ovim pravilnikom, Zakonom i Pravilnikom o inkubaciji, virtualnom inkubatoru i najmu prostora.

Korisnik je odgovoran za bilo kakvu štetu na opremi ili prostoru koja nastane tokom korištenja sale. Trošak popravke ili zamjene biti će naplaćen korisniku.

Prijemom narudžbenice uposlenik agencije rezerviše prostor u željenom terminu i priprema ugovor o najmu konferencijske sale. Stranka je obavezna potpisati ugovor o najmu.

Za svaku rezervaciju, korisnik je dužan unaprijed obavijestiti agenciju o tačnom vremenu i datumu korištenja sale. U slučaju otkazivanja rezervacije, korisnik mora obavijestiti agenciju najmanje 24 sata prije dogovorenog termina. U suprotnom, korisnik će biti dužan snositi trošak najma.

Korisnik prije napuštanja sale stara se da je vrati u zatečeno stanje te da eventualni otpad pravilno odloži.

Po završenom korištenju usluge najma prostora, priprema se faktura u skladu sa ugovorom. Za mjesečni najam, faktura se sačinjava početkom mjeseca. Valuta fakture je 15 dana od dana izdavanja.

# CJENOVNIK

Cijene za korištenje konferencijske sale su sljedeće:

|  |  |
| --- | --- |
| TRAJANJE NAJMA I POGODNOSTI | CIJENA SA PDV |
| NAJAM SALE - (obračun po satu)-Korištenje konferencijske sale, 16+ mjesta -Smart TV ili projektor -Internet-Parking-Korištenje relax zone | 25,00 KM sat |
| DNEVNI NAJAM SALE - 8 sati-Korištenje konferencijske sale, 16+ mjesta-Smart TV ili projektor-Internet-Parking-Korištenje relax zone | 150,00 KM dan |
| EVENT (8+ sati)-Dnevni najam konferencijske sale, 16+ mjesta-Korištenje konferencijske sale-Smart TV ili projektor-Internet-Parking-Korištenje relax zone-Korištenje čajne kuhinje | 200,00 KM dan |
| MJESEČNO -Korištenje konferencijske sale do 2 sata dnevno (do 5 dana sedmično)-Smart TV ili projektor-Internet-Parking-Korištenje relax zone | 400,00 KM mjesečno |

Prilog:

Razvojna Agencija Zavidovići d.o.o.
Direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Ajdin Polić, mr. ppm

-1. Ugovor o najmu konferencijske sale

Prilog 1

**UGOVOR O NAJMU KONFERENCIJSKE SALE**

Zaključen između:

1. „RAZVOJNA AGENCIJA ZAVIDOVIĆI" d.o.o. ZAVIDOVICI, Ul. Radnička broj: 13, 72220 Zavidovići, ID broj: 4218536580000, koju zastupa Direktor Ajdin Polić, (u daljem tekstu: Zakupodavac)

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,** ulica\_\_\_\_\_\_\_\_\_\_\_\_\_\_\_\_\_\_\_, ID broj:\_\_\_\_\_\_\_\_\_\_\_\_\_\_\_\_\_\_\_\_, zastupan po \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljem tekstu: zakupoprimac).

**Član 1.**

Zakupodavac daje a zakupoprimac prima u zakup konferencijsku salu u poslovnom inkubatoru Razvojne agencije Zavidovići d.o.o. na dan: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ u trajanju od: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
po cijeni od: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ KM (sa uključenim PDV).

**Član 2.**

Zakupoprimac prihvata opće uvjeti korištenja konferencijske sale i kućni red i pravila o žaštite od požara. Zakupoprimac je odgovoran za bilo kakvu štetu na opremi ili prostoru koja nastane tokom korištenja sale. Trošak popravke ili zamjene bit će naplaćen zakupoprimcu. Korisnik prije napuštanja sale stara se da je vrati u zatečeno stanje te da eventualni otpad pravilno odloži.

**Član 3.**

Zakupnina se plaća po cjenovniku Pravilnika o korištenju i najmu konferencijske sale. Zakupninu iz stava 1. ovog člana, zakupoprimac će platiti zakupodavcu u roku od 15 dana od izdavanja fakture na žiro račun Agencije otvoren kod Union Banke broj: 102-032-0000018534.

**Član 4.**

U slučaju otkazivanja ugovora, zakupoprimac mora obavijestiti agenciju najmanje 24 sata prije dogovorenog termina. U suprotnom, zakupoprimac će biti dužan snositi trošak najma.

**Član 5.**

U slučaju spora po ovom Ugovoru nadležan je Općinski sud u Zavidovićima.

**Član 6.**

Ugovor je sačinjen u dva (2) istovjetna primjerka od kojih svaka strana zadržava po jedan (1) primjerak.

ZAKUPOPRIMAC: ZAKUPODAVAC:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: Datum:
Broj: Broj: